text: Ejendomshandel til 1 krone
  16 august 2011 kl. 13.13
  I dag blev en usædvanlig ejendomshandel indgået på Fanø. Fanø Kommune solgte det gamle sprøjtehus og brandmuseum i Sønderho. Pris: 1 krone.
  Det er fonden Gamle Sønderho, der er køberen.
  I løbet af sommeren er det gamle hus blevet restaureret.
  Det har siden 1868 huset landets ældste brandsprøjte, og der er samlet andre effekter, der viser beredskab og brandslukning gennem tiderne.
  